SIRIฟุ้งเงินสดล้นเลิกขายหุ้นเจาะจง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — “แสนสิริ” สภาพคล่องล้น พับแผนขายหุ้นเพิ่มทุนเฉพาะเจาะจง 1,398 ล้านหุ้น
นายวันจักร์ บุรณศิริ ประธานผู้บริหารฝ่ายปฏิบัติการ บริษัท แสนสิริ (SIRI) เปิดเผยว่า บริษัทได้ยกเลิกการเสนอขายหุ้นเพิ่มทุน 1,398 ล้านหุ้น ที่จะเสนอขายให้นักลงทุนเฉพาะเจาะจง (PP) เนื่องจากบริษัทมีกระแสเงินสด สภาพคล่องจากการดำเนินธุรกิจสูงกว่าที่ประมาณการไว้ 
“ที่ผ่านมาประสบความสำเร็จจากการเสนอขายหุ้นกู้ และได้ออกเสนอขายใบสำคัญแสดงสิทธิซื้อหุ้นสามัญ (วอร์แรนต์) ให้ผู้ถือหุ้นเดิมจำนวน 736.79 ล้านหน่วย อายุ 5 ปี ราคาใช้สิทธิ 5.20 บาท/หุ้น หากมีการใช้สิทธิระหว่างปี 25552558 สามารถระดมทุนได้อีก 3,800 ล้านบาท” นายวันจักร์ กล่าว 
นอกจากนี้ ได้เปลี่ยนแปลงการรับรู้รายได้จากการขายโครงการตาม มาตรฐานบัญชีระหว่างประเทศ โดยเปลี่ยนเป็นรับรู้รายได้ทั้งจำนวนเมื่อก่อสร้างเสร็จตามสัญญาและโอนกรรมสิทธิ์ให้ผู้ซื้อ หลังจากได้รับชำระจากผู้ซื้อครบถ้วน 
นายเศรษฐา ทวีสิน กรรมการผู้จัดการ SIRI กล่าวว่า ไตรมาส 4 ทยอยเปิดโครงการที่อยู่อาศัย 12 โครงการ มูลค่ากว่า 2 หมื่นล้านบาท ครอบคลุมทั้งคอนโดมิเนียม บ้านเดี่ยว และทาวน์เฮาส์ 
นายสุวิทย์ มโนมัยยานนท์ รองประธานเจ้าหน้าที่บริหารอาวุโสฝ่าย ขายและสัญญา บริษัท โตโยไทย คอร์ปอเรชั่น (TTCL) กล่าวว่า ข่าวการเจรจาซื้อขายหุ้นของผู้ถือหุ้นไม่ได้เป็นการดำเนินการของบริษัท ซึ่งบริษัทยังไม่ได้รับการชี้แจงอย่างเป็นทางการจากกลุ่มผู้ถือหุ้น